tartuNLP/wikipedia-smugri-20251201 huggingface dataset:
Verkkolaskuosoite

Verkkolaskuosoite on laskuttajan tai vastaanottajan osoite, jonka avulla yrityksille tai yksityishenkilöille voi lähettää sähköisiä verkkolaskuja. Verkkolaskuosoite voi olla muotoa "OVT-tunnus", "IBAN-tunnus" tai "Verkkopalvelutunnus". 
Verkkolaskut välitetään pankkien tai verkkolaskuoperaattoreiden kautta, jotka yksilöi välittäjätunnus. Välittäjätunnus voi olla OVT-tunnus, BIC-osoite tai muu merkkijono.
Verkkolaskuosoitteen muodostaminen.
OVT-muotoinen verkkolaskuosoite lienee yleisin. SFS 5748 -standardin mukainen OVT-tunnus rakentuu ISO6523-standardin mukaisesta Suomen verohallinnon tunnuksesta 0037, Y-tunnuksesta (8 merkkiä ilman väliviivaa) sekä vapaamuotoisesta 5 merkistä, jolla voidaan antaa organisaation alataso tai kustannuspaikka. Siten OVT-tunnuksen pituus on 12–17 merkkiä. OVT-tunnuksen rakenne on virallisesti määritelty mutta mikään taho ei varsinaisesti myönnä tunnuksia, vaan kukin organisaatio muodostaa omat tunnuksensa. Esimerkiksi yrityksen, jonka Y-tunnus on 1234567-8, OVT-tunnus on 003712345678. 
"IBAN" muodostetaan suomalaisesta tilinumerosta lisäämällä alkuun maakoodi FI sekä kaksimerkkinen tarkiste. IBAN-muotoinen tilinumero on Suomessa pituudeltaan 18 merkkiä. 
Verkkopalvelutunnus on operaattorin antama tunnus johon verkkolaskut lähetetään.
Midtstubakken

Midtstubakken on hyppyrimäki Holmenkollenin lähellä Oslossa Norjassa. Vieressä sijaitsee myös 22. syyskuuta 2012 avattu Midtstulia rekruttanlegg mäkihyppystadion, jossa on neljä pienempää hyppyrimäkeä. Kaikki hyppyrimäet ovat muovitettuja.
Midtstubakken.
Historia.
Ensimmäisen kerran paikalla rakennettiin luonnonmäki vuonna 1927.
Midtstubakken rakennettiin vuonna 1955, silloin K-piste sijaitsi 70 metrissä. Mäessä järjestettiin vuoden 1966 normaalimäen MM-kilpailut, kilpailun voitti norjalainen Bjørn Wirkola. Midtstubakkenia remontoitiin vuoden 1982 hiihdon MM-kilpailuja varten, remontissa K-pistettä siirrettiin 70 metristä 85 metriin. Vuoden 1982 normaalimäen maailmanmestaruuden voitti itävaltalainen Armin Kogler.
Mäki suljettiin vuonna 1992. Midtstubakken rakennettiin uudelleen samalle paikalle vuoden 2011 hiihdon MM-kilpailuja varten. Elokuussa 2008 aloitettiin maanrakennustyöt ja 6. syyskuuta 2010 oli uuden K95 HS106 mäen avajaiset. Mäen ympärillä on 15 000 katsomopaikkaa. Nykyisen mäen ovat suunnitelleet Økaw Arkitekter ja Grindaker Landskapsarkitekter. Vuoden 2011 normaalimäen maailmanmestaruuden voitti itävaltalainen Thomas Morgenstern, naisten maailmanmestaruuden voitti itävaltalainen Daniela Iraschko-Stolz ja joukkuekilpailun Itävalta.
Mäkiennätyksen kehittyminen (miehet).
Mäkiennätyksen 108,0 metriä ovat hypänneet Matti Hautamäki ja Thomas Morgenstern, epävirallisen mäkiennätyksen 110,5 metriä on hypännyt Maxime Laheurte. 
Mäkiennätyksen kehittyminen (naiset).
Naisten mäkiennätyksen 108,0 metriä on hypännyt Sara Takanashi. 
Kesämäkiennätyksen kehittyminen (miehet).
Kesämäkiennätyksen 111,5 metriä on hypännyt Jarl Magnus Riiber.
Kesämäkiennätyksen kehittyminen (naiset).
Naisten kesämäkiennätyksen 106,0 metriä on hypännyt Daniela Iraschko-Stolz, hän on myös hypännyt kaatuneen hypyn 114,5 metriä ja harjoituksissa epävirallisen kesämäkiennätyksen 108,0 metriä.
Midtstulia rekruttanlegg.
Heinäkuussa 2011 aloitettiin rakennustyöt K60 HS66, K40 HS44, K20 HS22 ja K10 HS11 -hyppyrimäkien rakentamiseksi. Hyppyrimäet avattiin 22. syyskuuta 2012. Vanhan Holmenkollbakkenin tornin kuuluisa lämmittelykoppi, nimeltään ”Diamond”, on uudelleenkäytössä huoltorakennuksena uudella Midtstulia rekruttanlegg -stadionilla.
Sandro Rosell

Alexandre Rosell i Feliu, tunnetaan paremmin nimellä Sandro Rosell (s. 6. maaliskuuta 1964 Barcelona, Espanja) on espanjalainen liikemies. Hän toimi espanjalaisen urheiluseura Barcelonan puheenjohtajana vuodesta 2010, aina vuoden 2014 tammikuun puoliväliin asti ennen eroansa Neymar-siirtokohun takia. Jalkapallossa seuran edutusjoukkue pelaa maan korkeimmalla sarjatasolla Primera Divisiónissa.
13. kesäkuuta 2010 Rosell valittiin äänestyksessä Futbol Club Barcelonan uudeksi puheenjohtajaksi yli 60% äänienimmistöllä. Hän korvasi aikaisemmin virassa seitsemän vuotta toimineen Joan Laportan. Rosellin puheenjohtajakausi alkoi virallisesti voimaan 1. heinäkuuta 2010. Hän erosi tehtävästään vuoden 2014 tammikuussa.
José María del Nido

José María del Nido Benavente (s. 6. elokuuta 1957 Sevilla, Espanja) on espanjalainen juristi. Hän on toiminut 27. toukokuuta 2002 alkaen espanjalaisen urheiluseura Sevilla Fútbol Clubin puheenjohtajana.
Del Nidon hallintokaudella Sevilla on voittanut muun muassa kaksi kertaa UEFA Cupin (2006 ja 2007), kaksi kertaa Copa del Reyn (2007 ja 2010), UEFA Super Cupin (2006) ja Supercopa de Españan (2007).
Tie 47 (Viro)

Kantatie 47 kulkee Keski-Virossa Elvan kunnassa Võrtsjärven itäpuolella Rõngusta kantatieltä 52 Rannun kautta Väike-Rakkeen valtatielle 92.
Tien kulku.
Kantatie 47 kulkee seuraavien maakuntien ja kuntien alueella:
Tie 49 (Viro)

Kantatie 49 kulkee Keski-Virossa Järvan kunnan Imaverestä valtatieltä 2 ja kulkee Viljandin länsipuolitse Mulgin kunnan Karksi-Nuiaan valtatielle 6.
Historiaa.
2000-luvun alkupuolella kantatie 49 oli Viljandin ja Karksi-Nuian välinen tie ja Viljandin ja Imaveren välinen tie oli numeroltaan kantatie 50. Kantatietä 49 jatkettiin myös Viljandin ja Imaveren väliselle osuudelle ja kantatie 50 lyhentyi Viljandin pohjoiseksi sisääntulotieksi.
Tien kulku.
Kantatie 49 kulkee seuraavien maakuntien ja kuntien kautta:
Tie 50 (Viro)

Kantatie 50 on Keski-Virossa Viljandin kaupungin pohjoinen sisääntulotie, joka alkaa Viljandin kunnan Aindun kylässä kantatieltä 49 ja päättyy Viljandin keskustaan valtatielle 92. Tie on 4,2 kilometriä pitkä.
Historiaa.
2000-luvun alkupuolelle asti kantatie 50 ulottui Viljandista Imavereen valtatielle 2, mutta kun kantatietä 49 jatkettiin Viljandista Imavereen, kantatie 50 typistyi loppumaan Viljandin pohjoispuolelle ja kantatie 49 ulottui Karksi-Nuiasta Imavereen asti. Näin saatiin yhtenäisempi pohjois-eteläsuuntainen väylä Viron eteläosiin.
Tien kulku.
Kantatie 50 kulkee seuraavien maakuntien ja kuntien kautta:
Tie 51 (Viro)

Kantatie 51 kulkee Keski-Virossa Viljandista Põltsamaalle. Tie alkaa Viljandin kaupungin keskustassa kantatieltä 50 ja kulkee koilliseen Kolga-Jaanin pienkauppalan kautta Põltsamaan kunnan Kuningamäen kylään Põltsamaan kaupungin länsipuolelle kantatielle 38.
Tien kulku.
Kantatie 51 kulkee seuraavien maakuntien ja kuntien kautta:
Tie 52 (Viro)

Kantatie 52 kulkee Etelä-Virossa Viljandista Rõnguun. Tie alkaa Viljandin kaupungin itäpuolelta Viljandin kunnan Viiratsin pienkauppalasta valtatieltä 92. Se kulkee Võrtsjärven eteläpuolitse Mustlan kautta Elvan kunnan Rõngun pienkauppalaan valtatielle 3.
Tien kulku.
Kantatie 52 kulkee seuraavien maakuntien ja kuntien kautta:
Tie 53 (Viro)

Kantatie 53 kulkee Keski-Virossa Viljandin kaupungin eteläpuolella Viljandin kunnan Vardjan kylässä. Se on yksi Viron lyhyimmistä kantateistä: tien pituus on 3,6 kilometriä. Tie yhdistää kantatiet 52 ja 49 toisiinsa.
Tien kulku.
Kantatie 53 kulkee seuraavien maakuntien ja kuntien kautta:
Tie 54 (Viro)

Kantatie 54 kulkee Etelä-Virossa Karksi-Nuiasta valtatieltä 6 Lillin raja-asemalle Latvian rajalle. Tie on 16,8 kilometriä pitkä.
Tien kulku.
Kantatie kulkee seuraavien maakuntien ja kuntien alueella:
Tie 55 (Viro)

Kantatie 55 kulkee Etelä-Virossa Mulgin kunnassa valtatieltä 6 Latvian rajalle. Se alkaa Lasarin kylästä, kulkee Mõisakülan kaupungin läpi ja päättyy Umbsoon kylässä rajalle. Tie on 4,4 kilometriä pitkä.
Tien kulku.
Kantatie 55 kulkee seuraavien maakuntien ja kuntien kautta:
Tie 57 (Viro)

Kantatie 57 on itä–länsi-suuntainen tie Keski-Virossa. Se yhdistää valtatien 5 ja kantatien 49. Tie alkaa Suure-Jaanin itäpuolelta Põhja-Sakalan kunnan Mudisten kylästä ja päättyy Vändran kauppalan länsipuolella Põhja-Pärnumaan kunnan Allikõnnun kylässä valtatielle 5.
Tien kulku.
Kantatie 57 kulkee seuraavien maakuntien ja kuntien kautta:
Tie 58 (Viro)

Kantatie 58 kulkee Länsi-Virossa Pärnumaalla Põhja-Pärnumaan kunnassa Kergun kylästä kantatien 27 loppupisteestä Pärnjõen kylään valtatielle 5. 
Tien kulku.
Kantatie 58 kulkee seuraavien maakuntien ja kuntien alueella:
Timo Harjakainen

Timo Harjakainen on "Putouksen" toisella kaudella esiintynyt hahmo, jota esittää Aku Hirviniemi. Hänen hokemiaan ovat: ”Firman piikkiin”, ”Kuka vastaa?” ja ”Ninnan-nunnan”. Hahmo tuli toiseksi Vuoden sketsihahmo -kilpailun finaalissa, jossa häntä vastaan kilpaili Riku Niemisen esittämä Munamies.
Putouksen jälkeen.
Timo Harjakaista nähtiin vielä Putouksen jälkeenkin:
Kiista.
Helmi-maaliskuussa 2023 Yellow Film jätti Hirviniemen Marja Tyrni, Timo Harjakainen ja Usko Eevertti Luttinen -hahmoihin tavaramerkkihakemukset, jotka viranomainen hyväksyi samana keväänä. Myöhemmin Hirviniemi ilmoitti viranomaiselle vastustavansa hahmojen rekisteröintiä Yellow’lle, koska hän saa suuren osan tuloistaan hahmoja näyttelemällä, joka rajoittui rekisteröinnin takia.
Combination

Combination oli 1970-luvun loppupuolella lyhyen aikaa toiminut suomalainen rockyhtye, joka teki yhden albumin M &amp; T Production -levymerkille. "Relax by Combination" ilmestyi keväällä 1977. Albumin ilmestyessä yhtye ei ollut tehnyt vielä ainuttakaan keikkaa.
Combinationin rungon muodostivat laulajat Timo "Masi" Mattsson, Tom Gustafsson, Hasse Ahlstrand ja Johnny Gustafsson. Hasse Ahlstrand vastasi yhtyeen levyttämien kappaleiden säveltämisestä, Jocke Sumelius teksteistä.
Rocket Records julkaisi "Relax by Combinationin" vuonna 2010 CD-uusintapainoksena.
RMS Andania (1921)

RMS Andania oli Cunard Linen omistama höyrylaiva. Laiva rakennettiin Hawthorn Leslie and Companyn telakalla Newcastlessa. Sen vesillelasku tapahtui 1. marraskuuta 1921 telakkanumerolla 500, ja se valmistui 24. toukokuuta seuraavana vuonna. Neitsytmatkalleen alus lähti 1. kesäkuuta Southamptonista Montrealiin.
Alus siirrettiin 1925 Hampurin ja New Yorkin väliselle reitille ja 1927 Liverpool-Glasgow-Belfast-Quebec-Montreal-reitille, joka liittyi Anchor-Donaldson Linen reitteihin.
Toisen maailmansodan uhatessa alus varustettiin apuristeilijäksi () syyskuussa 1939. Alus otettiin laivaston palvelukseen 28. lokakuuta, jolloin se oli aseistettu kahdeksalla 152 millimetrin tykillä ja kahdella kolmen tuuman (76 mm) ilmatorjuntatykillä. Aluksen päälliköksi määrättiin 18. syyskuuta alkaen Donald Keppel Bain. Alus sijoitettiin valvomaan pohjoisia vesialueita osana niin kutsuttua Northern Patrolia.
Saksan laivaston sukellusveneen "UA" laukaisema torpedo osui alukseen 16. kesäkuuta 1940 230 merimailia länsiluoteeseen Färsaarilta. Alus upposi hitaasti, ja islantilainen troolari "Skallagrimur" pelasti aluksen miehistön. Troolari lähti kuljettamaan miehistöä Hulliin, mutta kohdatessaan puolitoista vuorokautta myöhemmin hävittäjä HMS "Foresterin" miehistö siirrettiin hävittäjälle. Ainoastaan kaksi aluksen miehistöstä loukkaantui aluksen upotessa.
Tie 59 (Viro)

Kantatie 59 kulkee Länsi-Virossa Pärnusta valtatieltä 4 Sindin kaupungin ja Torin pienkauppalan kautta valtatielle 5. Tie kulkee suurimman osan matkastaan Pärnunjoen itärantaa. 
Tien kulku.
Kantatie 59 kulkee seuraavien maakuntien ja kuntien alueella:
Never Trust a Hippie

Never Trust a Hippie oli kaapelikanava MoonTV:n vuosina 1999–2001 esittämä musiikkiohjelma. Sitä juonsi Wallu Valpio. 
Sisältö.
Never Trust A Hippiessä näytettiin musiikkivideoita ja haastateltiin kotimaisia artistivieraita. Välillä ohjelmassa tehtiin myös reportaaseja erilaisista musiikkitapahtumista. 
Tuotanto.
Ohjelma oli MoonTV:n sisäistä tuotantoa, alkuperäisen konseptin loi tuottaja Terja Salaspuro. Sarjaa ohjasi vuosina 1999–2000 Tuukka Tiensuu, ja vuosina 2000–2001 Onni Tappola. Sarjasta ilmestyi uusi jakso kerran viikossa. MoonTV:n alkuaikoina jakso saattoi tulla uusintana yli 10 kertaa viikon aikana, koska kanavalla oli vain muutamia itsetuotettuja ohjelmia. Sarjaa tehtiin yhteensä 96 jaksoa. MoonTV korvasi sen vuonna 2001 Moonstock-musiikkiohjelmalla, jota Walpio myös juonsi.
Tie 60 (Viro)

Kantatie 60 kulkee Länsi-Virossa Pärnusta valtatieltä 4 Audrun kautta Läänerannan kunnan Lihulaan valtatielle 10. Pärnun päässä tie on noin kolmen kilometrin matkalla nelikaistainen. 
Tien kulku.
Kantatie 60 kulkee seuraavien maakuntien ja kuntien alueella:
Tie 61 (Viro)

Kantatie 61 kulkee Keski-Virossa Tarton eteläpuolelta Kambjan kunnan Uhtin kylästä valtatieltä 2 Põlvan keskustaan kantatielle 62. 
Tien kulku.
Kantatie 61 kulkee seuraavien maakuntien ja kuntien alueella:
Tie 62 (Viro)

Kantatie 62 kulkee Etelä-Virossa Kanepin pienkauppalan kaakkoispuolelta Kanepin kunnan Erastveren kylästä valtatieltä 2 Põlvan kautta Räpinan kunnan Leevakun kylään Räpinan kaupungin länsipuolelle kantatielle 45. Tien pituus on 41,8 kilometriä.
Tien kulku.
Kantatie 62 kulkee seuraavien maakuntien ja kuntien alueella:
Tie 63 (Viro)

Kantatie 63 kulkee Kaakkois-Virossa Setomaan kunnassa Karisillan kylästä Värskan luoteispuolelta kantatieltä 45 etelään Koidulan raja-asemalle Venäjän rajalle Petserin pohjoispuolelle. Tien pituus on 17,8 kilometriä.
Tien kulku.
Kantatie 63 kulkee seuraavien maakuntien ja kuntien alueella:
Tie 66 (Viro)

Kantatie 66 kulkee Kaakkois-Virossa Võrun kaupungista Võrun kunnan puolelle Kosen pienkauppalan kautta valtatielle 2 Verijärven kylään. Tiestä käytetään myös nimeä "Kose Tee". Tien pituus on noin neljä kilometriä.
Kantatie 66 kulkee seuraavien maakuntien ja kuntien kautta:
Terja Salaspuro

Terja Salaspuro on suomalainen TV-tuottaja. Hänen tunnetuin TV-tuotantonsa on Idols.
Ura TV-tuottajana.
Salaspuro oli kaapelikanava MoonTV:llä musiikkiohjelmien päätuottajana vuosina 1998–1999. Hän aloitti siihen asti peliaiheisella kanavalla musiikkivideoiden näyttämisen ja loi mm. musiikkiohjelmat Never Trust a Hippie, Nousu, 666 sekuntia, Bubblegum ja festarispesiaalit. Vuonna 1999 Salaspurosta tehtiin MoonTV:n kanavapäällikkö. Hän palkkasi kanavalle muun muassa Vallu Valpion, Sacha Remlingin ja Extreme Duudsonit luoneen Jarno Laasalan.
Vuonna 2001 Salaspuro siirtyi Moskito Televisioniin tuottajaksi ja tuotti Njassan ja Silvia Modigin juontamaa Pop-komissiota TV1:lle. Vuonna 2002 ura jatkui Fremantle Mediassa, aluksi ohjelmapäällikkönä, sitten Idolsin ensimmäisen tuotantokauden tuottajana. Hän toimi myös vastaavana tuottajana monissa sarjoissa, kuten Kuutamolla, Levyraati, Suuri Seikkailu ja Bonus. Vuonna 2004 Salaspuro siirtyi Pueblo Picturesiin ja tuotti Sessionsia Subtv:lle.
Vuonna 2006 Salaspuro siirtyi tuottajaksi mainospuolelle. Vuodesta 2007 alkaen hän on työskennellyt vastaavana tuottajana Alex Niemisen johtamassa Laundry Helsingissä. Laundry Helsinki muuttui Jussi Nurmion mukaan tulon myötä N2 Marketingiksi, jossa Salaspuro työskentelee nykyisin asiakkuusjohtajana.
Ura TV-juontajana.
Vuosina 1998–1999 Salaspuro juonsi MoonTV:llä peliohjelmia salanimellä Linda Croft.
Vuosina 1999-2000 Salaspuro teki lukuisia artistihaastatteluja MoonTV:n musiikkiohejlmiin.
Blue Funnel Line

Blue Funnel Line oli brittiläinen laivanvarustamo, joka liikennöi kaikkialla maailmassa. Yhtiön virallisena nimenä oli kuitenkin Alfred Holt and Company.
Yhtiön perusti Alfred Holt 16. tammikuuta 1866 nimellä Alfred Holt and Company ja sen tärkein tytäryhtiö oli Ocean Steam Ship Company, joka samalla omisti ja käytti pääosaa yhtiön aluksista.
Yhtiön tytäryhtiönä Alankomaissa oli Nederlandsche Stoomvaart Maatschappij Ocean perustettiin 1981 samoin kuin East India Ocean Steam Ship Company Singaporeen. Singaporelaisyhtiö myytiin jo 1899 Norddeutscher Lloydille. Yhtiö lunasti 1902 kilpailijansa China Mutual Steam Navigation Companyn, joka säilyi kirjanpidossa kuitenkin erillisenä yhtiönä operoiden kuitenkin yhtiön reiteillä.
Yhtiön toiminta lakkasi 1988, kun Ocean Group vetäytyi viimeiseltä edelleen toimivalta reitiltä Barber Blue Sea Servicestä.
Tie 71 (Viro)

Kantatie 71 kulkee Etelä-Virossa Rõngusta Otepään kautta Kanepiin. Se alkaa Elvan kunnan Rõngun pienkauppalasta valtatieltä 3 ja päättyy Kanepin kunnan Erastveren kylään valtatielle 2.
Tien kulku.
Kantatie 71 kulkee seuraavien maakuntien ja kuntien kautta:
Vanadiinioksitrikloridi

Vanadiinioksitrikloridi eli vanadiini(V)trikloridioksidi (VOCl3) on epäorgaaninen yhdiste. Ainetta käytetään katalyyttinä orgaanisen kemian synteeseissä.
Valmistus ja käyttö.
Teollisesti vanadiinioksitrikloridia valmistetaan kloorista ja divanadiinipentoksidista hiilen länäollessa.
6 Cl2 + 2 V2O5 → 4 VOCl3 + 3 O2
Vanadiinitrioksidia käytetään katalyyttinä erityisesti muoviteollisuudessa valmistettaessa etyleenipropyleenidieenikumia (EPDM) ja polyeteeniä. Sitä käytetään myös lähtöaineena valmistettaessa orgaanisia vanadiiniyhdisteitä.
Amerikan frendi

Amerikan frendi ("Episodes") on David Cranen ja Jeffrey Klarikin luoma yhdysvaltalais-brittiläinen komediasarja. Sarjan ensiesitys oli Showtimella 9. tammikuuta 2011 ja BBC Twolla päivää myöhemmin.
Sarja kertoo brittiläisestä Lincolnin käsikirjoittajapariskunnasta, joka muuttaa Hollywoodiin tekemään uudelleenfilmatisointia BAFTA-palkitusta komediasarjastaan "Lyman’s Boys". Projekti saa odottamattoman käänteen, kun televisioyhtiö palkkaa pääosaan "Frendien" Joeynä tunnetun Matt LeBlancin, joka aiheuttaa sekasortoa sekä sarjan tuotannossa että Lincolnien parisuhteessa. LeBlanc esittää "Amerikan frendissä" satiirista versiota omasta itsestään.
"Amerikan frendi" on saanut pääosin positiivisia arvosteluja, ja sen arvosana Metacriticissä on 73. LeBlanc palkittiin roolisuorituksestaan vuoden 2011 parhaan komedia- tai musikaalisarjan miespääosan Golden Globella, ja sarja oli samassa yhteydessä ehdolla parhaaksi komedia- tai musikaalisarjaksi.
Sarjan esitysoikeudet on myyty ainakin 186 maahan. Suomessa "Amerikan frendiä" on esittänyt Yle TV2.
Pilvijärvi

Pilvijärvi voi tarkoittaa seuraavia:
Melbourne (täsmennyssivu)

Melbourne on Victorian osavaltion pääkaupunki Australiassa. Melbourne voi viitata myös seuraaviin paikkoihin, henkilöihin ja asioihin:
Muualla.
Etelämantereella
Kanadassa
Englannissa
Yhdysvalloissa
Perho Liiketalousopisto

Perho Liiketalousopisto Oy on Helsingissä toimiva yksityinen ammatillinen oppilaitos. Kampukset sijaitsevat Töölössä, Malmilla ja verkossa sekä urheilukeskus Urhea-kampuksella Mäkelänrinteessä. Perho Liiketalousopisto on myös valtakunnallinen urheiluoppilaitos. Status on Suomen Olympiakomitean myöntämä.
Perho Liiketalousopisto syntyi 1. tammikuuta 2017, kun Helmi Liiketalousopisto, Ravintolakoulu Perho ja Haaga-Perho yhdistyivät.
Kouluyhtiön päästrategia on kestävän koulutuksen strategia, jonka tavoitteet ovat kestävä koulutus, hyvinvoiva perholainen, ympäristön kunnioittaminen ja tasapainoinen talous.
Perho LTO:lla on opiskelijoita noin 1700 sekä opettajia ja muuta henkilökuntaa 170. 
Päätoimipiste sijaitsee Töölössä osoitteessa Perhonkatu 11, 00100 Helsinki.
Koulutusohjelmat.
Perho Liiketalousopisto tarjoaa ravintola- (kokki ja tarjoilija) ja matkailualan (matkailun asiakaspalvelija) sekä liiketoiminnan (merkonomi) ammatillista peruskoulutusta (perustutkinnot) sekä lisä- ja täydennyskoulutusta (ammatti- ja erikoisammattitutkinnot) myös luontoalalla. 
Ravintola-alan perustutkintoon voi opiskella myös englanninkielisissä Restaurant Cook- ja Restaurant Waiter -koulutuksissa.
Ammatillisen peruskoulutuksen urheiluun yhdistäviltä Urhea-linjoilta valmistutaan urheilijan kaksoisuralle. 
Työttömille tai työttömyyshan alla oleville Perho Liiketalousopisto tarjoaa työvoimakoulutusta yhteistyössä TE-toimiston kanssa. 
Muut palvelut.
Kouluyhtiön kaupallisia palveluja ja tuotteita ovat ravintola Perho, ravintola Perhon Helmi ja liikunta- ja hyvinvointikeskus Helmi Center, kaupunkipelto Green City Farm sekä Perho PRO:n Kokkikoulu, Viinikoulu ja Anniskelupassi-koe. 
Perho PROn alta löytyvät lisäksi Perhon Juustola sekä Perhon Panimo. Ravintola Perhon tiloissa toimii myös Perho PROn Perhon Puoti, josta voi ostaa muun muassa juustoja ja oluita, oppilaitoksen oman kaupunkipelto Green City Farmin lähiruokatuotteita kuten kasviksia, yrttejä sekä myös hunajaa.
Aiheesta muualla.
Suomen urheiluoppilaitokset
Brett Sterling

Brett Sterling (s. 24. huhtikuuta 1984 Los Angeles, Kalifornia, Yhdysvallat) on yhdysvaltalainen jääkiekkoilija, pelipaikaltaan laitahyökkääjä. Hän siirtyi kaudeksi 2012–2013 AHL-seura Chicago Wolvesiin.
Ura.
Sterling pelasi juniorina neljä vuotta Coloradon yliopistossa. Hän teki 150 pelaamassaan yliopistopelissä 184 tehopistettä. NHL-seura Atlanta Thrashers varasi Sterlingin viidennellä kierroksella 145. pelaajana . Sterling siirtyi Thrashersin organisaatioon kaudeksi 2006–2007. Hän joutui kuitenkin pelaamaan kauden kokonaan AHL:ssä farmiseura Chicago Wolvesissa. Hän teki kaudella 77 ottelussa tehot 55+42=97 ja tämä toi mm. valinnan kauden tulokkaaksi ja paikan sarjan tähdistökentälliseen.
Hyvän kauden jälkeen Sterling pääsi harjoitusleirin kautta aloittamaan kauden 2007–2008 NHL:ssä. Hän teki ensimmäisen NHL-maalinsa lokakuussa 2007. Sterling ei kuitenkaan pystynyt vakinuuttamaan paikkaansa ylhäällä, ja hänet lähetettiin myöhemmin takaisin AHL:ään, jossa hän voitti Calder Cupin. Häntä kutsuttiin kauden aikana vielä ylös. Seuraavalla kaudella Sterlingin pistemäärä AHL:ssä laski edellisiin kausiin verrattuna huomattavasti. Kauden 2009–2010 hän pelasi kokonaan Wolvesissa.
Kesäkuussa 2010 Thrashers myi Sterlingin, Mike Vernacen ja seitsemännen kierroksen varausvuoron San Jose Sharksiin. Sopimus kuitenkin purettiin ja Sterling siirtyi heinäkuun alussa yksivuotisella sopimuksella Pittsburgh Penguinsiin. Sterling aloitti kauden AHL:ssä Wilkes-Barre/Scranton Penguinsissa, mutta hänet kutsuttiin NHL:ään helmikuussa 2011. Lopulta hän pelasi Pittsburghissa seitsemän ottelua. AHL:n Wilkes-Barre/Scrantonissa Sterling pelasi 65 ottelua ja teki niissä 53 pistettä. Kesällä 2011 hän solmi vuoden sopimuksen St. Louis Bluesin kanssa.
Sterling pelasi alkukauden aikana 54 ottelua Bluesin farmiseurassa Peoria Rivermenissä ja 4 ottelua Bluesissa. Hän oli 48 pisteellään Rivermenin toiseksi paras pistemies, kun Blues ja Phoenix Coyotes sopivat vaihtokaupasta. Sterling vuokrattiin loppukaudeksi Coyotesin farmijoukkue Portland Piratesiin, ja Riverman sai Piratesista Patrick O'Sullivanin. Sterling pelasi koko kauden aikana AHL:ssa 73 ottelua ja teki niissä 62 pistettä. Kauden jälkeen hän solmi sopimuksen Chicago Wolvesin kanssa.
Leluliike Casagrande

Leluliike Casagrande Oy on juuriltaan italialainen, yli satavuotias leluliike Turussa Linnankadulla. Leluliike Casagrande on sijainnut samassa osoitteessa vuodesta 1929.
26-vuotias italialainen Antonio Casagrande muutti perheensä kanssa Suomeen ja Turkuun 1911. Hän avasi Humalistonkadulle tukku- ja vähittäisliikkeen nimeltä ”Amerikkalainen Pasaari”. Liikkeessä myytiin lelujen lisäksi sisustustavaroita ja koristeita, naisten ja miesten asusteita, soittimia ynnä muuta. Nykyiselle paikalleen Linnankadun Reginan taloon liike muutti vuonna 1930 ja keskittyi Antonion esikoispojan Wilhelm Casagranden johdossa leluihin. Kolmatta polvea edustava Renato Casagrande johtaa liikettä edelleen.
Liiketiloja on kolmessa kerroksessa noin 1 500 neliömetriä. Sivuliikkeitä Casagrandella on vuosien varrella ollut muun muassa Aurakadulla, Yliopistonkadulla ja Turun Länsikeskuksessa. Marraskuussa 2025 Casagrande avaa sivuliikkeen kauppakeskus Skanssiin.
Milja Thureson

Milja Mirjam Thureson (s. 23. toukokuuta 1994 Kaarina) on suomalainen pikajuoksija. Hän edustaa Lahden Ahkeraa ja häntä valmentaa Vesa Thureson. Vuoteen 2023 asti hän edusti Turun Tovereita.
Thureson sijoittui Rietin alle 20-vuotiaiden EM-kilpailuissa 2013 100 metrillä viidenneksi ajalla 12,02. Hän voitti samana vuonna alle 20-vuotiaiden Pohjoismaiden-mestaruuden 100 ja 200 metrillä. Hän kuului alkuerissä karsiutuneeseen Suomen 4 × 100 metrin viestijoukkueeseen Zürichin EM-kilpailuissa 2014. Hän sijoittui 100 metrillä seitsemänneksi Tallinnan alle 23-vuotiaiden EM-kilpailuissa 2015. Hän karsiutui 400 metrin ja 4 × 400 metrin viestin alkuerissä Münchenin EM-kilpailuissa 2022. Hän karsiutui 400 metrin alkuerissä myös Istanbulin sisäratojen EM-kilpailuissa 2023. Rooman EM-kilpailuissa 2024 hän juoksi avausosuuden Suomen 4 × 400 metrin viestin joukkueessa, joka oli alkuerien kymmenenneksi nopein ajalla 3.26,51, mikä oli Suomen naisjoukkueen paras pitkän viestin aika sitten vuoden 1976. Hän karsiutui 400 metrin alkuerissä Apeldoornin sisäratojen EM-kilpailuissa 2025.
Thureson on voittanut Kalevan kisoissa kultaa 200 metrillä 2018 ennätysajallaan 23,65 ja 2021 ajalla 23,79. Thureson sijoittui hopealle sekä 100 että 200 metrillä vuosina 2014 ja 2015 ja hopealle sekä 100 että 400 metrillä vuonna 2018 sekä pronssille 100 metrillä vuonna 2017, 200 ja 400 metrillä vuonna 2020 sekä 400 metrillä 2021. Kalevan kisoissa 2022 hän saavutti hopeaa 100 ja 200 sekä pronssia 400 metrillä. Kalevan kisoissa 2024 hän sai hopeaa 400 metrillä. Sisäratojen SM-kisoissa hän voitti 60 metrin juoksussa kultaa Helsingissä 2011 silloisella ennätyksellään 7,58 ja Kuopiossa 2019 ajalla 7,46 sekä sijoittui pronssille Tampereella 2015 ja Jyväskylässä 2017. 200 metrillä hän sai hopeaa 2019, Tampereella 2020, Jyväskylässä 2021 ja Tampereella 2024 sekä pronssia Tampereella 2016, Kuopiossa 2022, Helsingissä 2023 ja Kuortaneella 2025. 400 metrillä hän voitti kultaa 2019 ja 2022, sai hopeaa vuosina 2021, 2024 ja 2025 sekä pronssia vuonna 2023. Viestissä hän sai hopeaa 2024. Viestijuoksun SM-kilpailuissa hän voitti 4 × 400 metrin viestissä kultaa 2024 ja 4 000 metrin viestissä pronssia 2024.
Thureson pitää hallussaan 150 metrin 14-vuotiaiden Suomen ennätystä 18,50, jonka hän juoksi Turussa 2008.
Tie 80 (Viro)

Kantatie 80 kulkee Hiidenmaalla Virossa. Tie on saaren pohjoinen päätie. Se alkaa Väinämeren rannalta Heltermaan satamasta ja kulkee saaren pohjoista rantaa seuraillen Kärdlan kautta Luidjan kylään Länsi-Hiidenmaalle. Tien pituus on 50,2 kilometriä. 
Heltermaan ja Rohukülan välinen osuus on talvisin Euroopan pisin jäätie, noin 26 kilometriä.
Kantatie 80 kulkee koko matkan Hiidenmaan kunnan alueella.
Tie 82 (Viro)

Kantatie 82 kulkee Hiidenmaan saarella Virossa. Se alkaa Kärdlan länsipuolelta kantatieltä 80 ja johtaa Tahkunan niemimaalle Lehtmaan, saaren pohjoisrannalle. Tien pituus on 7,0 kilometriä. 
Kantatie 82 kulkee koko matkan Hiidenmaan kunnan alueella.
Tie 83 (Viro)

Kantatie 83 kulkee Virossa Hiidenmaan saarella. Se alkaa Pühalepan kylästä kantatieltä 80 ja kulkee saaren etelärannikkoa seuraillen Käinan pienkauppalan kautta Emmasten kylään kantatielle 84. Tien pituus on 31,2 kilometriä. 
Kantatie 83 kulkee koko matkan Hiidenmaan kunnan alueella.
Tie 84 (Viro)

Kantatie 84 kulkee Virossa Hiidenmaan saarella. Tie kulkee saaren länsirantaa Emmastesta kantatieltä 83 Luidjaan kantatielle 80. Tien pituus on 29,9 kilometriä. 
Kantatie 84 kulkee koko matkan Hiidenmaan kunnan alueella.
Tie 85 (Viro)

Kantatie 85 kulkee Pohjois-Virossa valtatieltä 1 Loksan kaupunkiin. Tie alkaa Kuusalun kunnan Liiapeksin kylästä ja päättyy Loksan keskustaan. Tien pituus on 15,5 kilometriä.
Tien kulku.
Kantatie 85 kulkee seuraavien maakuntien ja kuntien alueella:
Ratsutila Kuutamolaukka

Ratsutila Kuutamolaukka (alkuteos: "Premiers galops") on Françoise Le Gloahecin kirjoittama lastenkirja. Asiantuntijana on toiminut Karine Lefranc, kirjan on kuvittanut Pierre Couronne ja suomentanut Anna Heroja.
Juoni.
Kuutamolaukan ratsutilalla Lassi opettelee ratsastamaan ja hoitamaan Jesse-ponia. Myös Lassin sisko Lilli ja tämän ystävä Pipsa käyvät tallilla tervehtimässä lempihevosiaan Vihtoria ja Ladya ja osallistuvat tallin töihin. Tarinoiden lisäksi kirjassa on tietoa hevosten elintavoista, ravinnosta, lisääntymisestä ja muista hevosiin liittyvistä asioista. Keskeiset hevosiin liittyvät sanat on selitetty jokaisen tarinan yhteydessä olevassa sanastossa.
Tapia

Tapia on muun muassa seuraavien henkilöiden sukunimi:
Tie 88 (Viro)

Kantatie 88 kulkee Koillis-Virossa Rakverestä Tudun ja Tudulinnan kautta Peipsijärven pohjoisrannalle Alutagusen kunnan Rannapungerjan kylään valtatielle 3. 
Tien kulku.
Kantatie 88 kulkee seuraavien maakuntien ja kuntien kautta:
Tie 89 (Viro)

Kantatie 89 kulkee Keski-Virossa Põlvan kaupungista kantateiden 62 ja 87 risteyksestä Kanepin kunnan Savernan kylään valtatielle 2. Tien pituus on 20,4 kilometriä.
Tien kulku.
Kantatie 89 kulkee seuraavien maakuntien ja kuntien alueella:
Tie 90 (Viro)

Kantatie 90 kulkee Kaakkois-Virossa Põlvan kaupungin eteläpuolelta kantatieltä 64 itään Setomaan kunnan Karisillan kylään kantatielle 45 Värskan luoteispuolelle. Tien pituus on 34,2 kilometriä.
Tien kulku.
Kantatie 90 kulkee seuraavien maakuntien ja kuntien alueella:
Tie 87 (Viro)

Kantatie 87 on Põlvan kehätie. Se alkaa kantateiden 62 ja 89 risteyksestä Põlvan länsipuolelta ja kulkee Põlvan pohjois- ja itäpuolitse kantateiden 61 ja 62 risteysten kautta kaupungin kaakkoispuolelle kantatielle 90. Tien pituus on 6,0 kilometriä.
Tien kulku.
Kantatie 87 kulkee seuraavien maakuntien ja kuntien alueella:
Oğuz

Oğuz (; vuoteen 1991 saakka Vartaşen, ven. Варташе́н, "Vartašen") on kaupunki Azerbaidžanissa. Se sijaitsee Kaukasuksen pääjonon etelärinteen juurella 268 kilometriä Bakusta luoteeseen. Kaupunki on Oğuzin piirin keskus. Asukkaita on 7 000 henkeä (vuonna 2010, arvio).
Paikkakunta on saanut alkunsa Vartaşenin kylästä ja myöhemmin taajamasta, joka sai kaupunginoikeudet vuonna 1968. Vuoristo-Karabahin sotaan saakka siellä asui huomattava armenialaisista ja udeista muodostunut kristitty yhteisö. Nykyään suurin osa asukkaista on azereja, vuoristojuutalaisia ja lezgejä. Nähtävyyksiin kuuluvat vuonna 1906 rakennettu synagoga ja vaatimattomamman näköinen moskeija.
Raakeli

Raakeli on lastamainen työväline, jota käytetään silkkipainannassa ja käsin tapahtuvassa kankaanpainannassa, erityisesti kaaviopainannassa. Sen avulla painoväri levitetään työstettävälle kankaalle ja painetaan painokaavion seulakankaan läpi. 
Raakeleita on erikokoisia; käytettävän työkalun koko riippuu käytössä olevan painokaavion sekä kankaaseen painettavan kuvion leveydestä. Isompaa raakelia käytetään kaksin käsin, pienempää yhdellä kädellä. Raakeli on muodoltaan lastamainen, ja sen teräosa on kumia tai muovia. Runko-osa voi olla joko samaa materiaalia kuin terä tai puuta tai metallia. Raakelin teräosan kovuus ja jäykkyys määrittää sen miten paljon tarvitaan voimaa musteen painamiseksi seulakankaan läpi. Yleisesti ottaen pehmeä kumi jättää paksumman kerroksen väriä kankaaseen kuin kovempi materiaali. Raakeli pestään ja kuivataan käytön jälkeen ja sitä säilytetään kahvaosan varassa, jotta sen terä pysyisi ehjänä.
Valtatie 92 (Viro)

Valtatie 92 kulkee eteläisen Viron poikki Tartosta lähelle Pärnua. Tie alkaa Tarton kaupungin länsipuolelta valtatieltä 2, kulkee Võrtsjärven pohjoispuolitse ja Viljandin läpi ja päättyy valtatielle 6 Kilingi-Nõmmen itäpuolella. Valtatie on 122,8 kilometriä pitkä.
Historiaa.
Aikaisemmin Viljandin ja Tarton välinen tie oli kantatie 48 ja Viljandin ja Kilingi-Nõmmen välinen tie kantatie 56. Kantatiet 48 ja 56 yhdistettiin valtatieksi 92, jotta Pärnusta saataisiin yhtenäisempi väylä Tarttoon. Teiden yhdistäminen tapahtui 2000-luvun alkupuolella.
Tien kulku.
Valtatie 92 kulkee seuraavien maakuntien ja kuntien kautta:
Tie 94 (Viro)

Kantatie 94 ("Põhjaranna Tee") kulkee Pohjois-Virossa Maardun kaupungissa valtatieltä 1 Muugan satamaan. Tie on noin kolme kilometriä pitkä.
Kantatie 94 kulkee seuraavien maakuntien ja kuntien kautta:
Naisten pujottelu alppihiihdon maailmanmestaruuskilpailuissa 2011

Naisten pujottelu alppihiihdon maailmanmestaruuskilpailuissa 2011 järjestettiin Gudiberg-rinteessä 19. helmikuuta. Kilpailuun osallistui 111 urheilijaa 46 maasta.
Don’t Bother Me

Don't Bother Me on englantilaisen rockyhtyeen The Beatlesin kappale yhtyeen vuoden 1963 albumilta "With the Beatles". Se on ensimmäinen George Harrisonin Beatlesille yksin säveltämä kappale, joka julkaistiin yhtyeen albumilla. Hän oli aikaisemmin säveltänyt John Lennonin kanssa ”Cry for a Shadow” -nimisen kappaleen, joka oli Tony Sheridanin kanssa tehdyllä albumilla. Se oli parodia The Shadows -yhtyeen tyylistä.
The Esquires teki ”Don’t Bother Me” -kappaleesta Orvokki Idän sanoittaman version ”Mua kiusaat vain”.
Kokoonpano.
Lähde:
Gauthier de Tessières

Gauthier de Tessières de Blanzac (s. 9. marraskuuta 1981 Clermont-Ferrand) on ranskalainen alppihiihtäjä. Hän edustaa seuratasolla Douanes L'Alpe d'Huezia.
De Tessières on kilpaillut maailmancupissa vuodesta 2001 lähtien. Hänen paras osakilpailusijoituksensa on kolmas tila, jonka hän sai Val d'Isèren suurpujottelusta 2008.
De Tessières voitti juniorien MM-pronssia supersuurpujottelusta vuonna 2001. Hän osallistui aikuisten MM-kisoihin ensimmäistä kertaa vuonna 2005. Tuolloin hän kilpaili suurpujottelussa, mutta keskeytti jo ensimmäisellä kierroksella. De Tessières oli mukana myös seuraavan vuoden olympialaisissa, joissa hän keskeytti suurpujottelun ja oli supersuurpujottelussa 39. Hän oli super-G:ssä 22. MM-kisoissa 2007 ja samassa lajissa yhdestoista vuoden 2009 MM-kilpailuissa sekä 31. Vancouverin olympialaisissa 2010. Garmisch-Partenkirchenin MM-kisoissa 2011 De Tessières oli voittamassa joukkuekilpailua ja sijoittui suurpujottelussa yhdeksänneksi. Schladmingin MM-kilpailuissa 2013 hän saavutti hopeaa supersuurpujottelussa.
Pelorus-luokka (risteilijä)

Pelorus-luokka oli Britannian kuninkaallisen laivaston yhdentoista kolmannen luokan (panssarikansi)risteilijän muodostama alusluokka, jotka laskettiin vesille vuosina 1896-1900 osana vuoden 1893 tilausta. Alusluokan oli suunnitellut laivastonpääsuunnittelija Sir William White ja se perustui edeltäneeseen Pearl-luokkaan.
Teknologian nopean muutoksen myötä luokan alukset vanhenivat ennen valmistumistaan. Luokan aluksiin asennettiin erilaisia kokeellisia kattiloita, mutta pääosa osoittautui testattaessa epätyydyttäviksi. Luokan ensimmäisenä aluksena romutettiin "HMS Pandora" jo vuonna 1913 ja kaksi seuraavaa "HMS Perseus" ja "HMS Prometheus" vuotta myöhemmin. Loputkin piti romuttaa 1915, mutta ensimmäisen maailmansodan alettua niiden palvelusaikaa venytettiin. "HMS Pegasus" upposi taistelussa vuonna 1914 ja loput romutettiin vuosina 1919-1922 lukuun ottamatta "HMS Pioneeria".
Jon Lajoie

Jonathan ”Jon” Lajoie (s. 21. elokuuta 1980) on kanadalainen koomikko, näyttelijä, räppäri, laulaja, muusikko ja mediapersoona Montrealista, Quebecista.
Tausta.
Lajoie syntyi St Hubertissa, Quebecissa ja kasvoi Montrealissa, Quebecissa. Hänen isänsä on ranskankanadalainen ja hänen äitinsä on englanninkanadalainen. Hän valmistui Dawsonin yliopiston teatterilinjalta vuonna 2001. Vuodesta 1998 asti, hän on näytellyt englanninkanadalaista muusikkoa nimeltä Thomas Edison Radio-Canadan ranskankanadalaisessa tilannekomediassa "L'auberge du chien noir".
Tiepolo

Tiepolo on italialainen sukunimi ja se voi viitata seuraaviin venetsialaisiin henkilöihin:
The Ultra-Violence

The Ultra-Violence on thrash metal -yhtye Death Angelin ensimmäinen studioalbumi, joka julkaistiin vuonna 1987. Albumi nauhoitettiin kaikkien yhtyeen jäsenten ollessa alle 20-vuotiaita – rumpali Andy Galeon oli vasta 14-vuotias.
Saarentaka

Saarentaka on kylä ja entinen koulupiiri Somerolla, pari kilometriä Someron keskustaajamasta länteen. Kylän väkiluku vuonna 2011 oli 66, mikä teki siitä Someron 47 varsinaisesta kylästä väkiluvultaan 30. suurimman. Saarentaan naapurikyliä ovat Kimala lännessä ja Härkälä idässä sekä Rautela ja Pappila pohjoisessa.
Luonto.
Kylän alue rajoittuu pohjoisessa Paimionjoen vesistöön kuuluviin Saarentaanjärven ja Rautelanjärveen, joiden välissä aiemmin sijaitsi nyttemmin ruopattu Rautelankoski. Kosken ympäristö on harjumaastoa, joka ennen kosken ruoppausta ja 1970-luvulla alkanutta soranottoa oli tunnettu luonnonkauneudestaan.
Historia.
Isossajaossa Saarentaka oli omana jakokuntanaan mutta on aiemmin muodostanut jakokunnan yhdessä viereisten Härkälän, Harjun ja Lammin kanssa, ja vielä varhemmin samaan jakokuntaan ovat saattaneet kuulua myös vesistön pohjoispuolisten Joensuun ja Jaatilan tilukset. Harjun, Lammin, Härkälän ja Saarentaan yhteisessä omistuksessa oli vielä isonjaon ajankohtaan asti Laitiaistenmaan takamaapalsta Tammelan rajalla.
Saarentaan kylän vanhoja taloja ovat olleet Klemelä, Anttila, Erkkala ja Hurra. Näistä Erkkala ja Anttila liitettiin jo 1700-luvulla naapurikylässä Härkälässä sijainneesen Härkälän kartanoon ja vanhalla kylätontilla nykyisten Saarentaantien ja Kimalan rantatien risteyksessä sijainnut Klemelä purettiin 1980-luvulla, mutta Hurra on vielä olemassa Saarentaanjärven länsipäässä hiukan länteen paikalta, jossa se oli jo isonjaon kartassa kylän rintapeltojen länsipäässä.
Vuosina 1930–1966 kylässä toimi Saarentaan kansakoulu.
Hamekyttä – pojasta polvi paranee

Hamekyttä – pojasta polvi paranee (tunnetaan myös nimellä Hamekyttä 3, ) on yhdysvaltalainen komediaelokuva vuodelta 2011. Elokuvan pääosissa näyttelevät Martin Lawrence, joka oli pääosassa myös elokuvasarjan aikaisemmissa osissa "Hamekyttä" ja "Hamekyttä 2", sekä Brandon T. Jackson. Elokuvan on ohjannut John Whitesell.
Elokuvan ensi-ilta oli Yhdysvalloissa 18. helmikuuta 2011. Suomessa elokuvan ensi-ilta oli 8. huhtikuuta 2011.
Elokuvan kuvaukset alkoivat huhtikuussa 2010, ja pääosa kohtauksista kuvattiin atlantalaisessa yksityisessä Agnes Scott College -tyttökoulussa.
Nothing’s Shocking

Nothing’s Shocking on yhdysvaltalaisen rockyhtye Jane’s Addictionin ensimmäinen studio-albumi. Albumi julkaistiin 23. elokuuta 1988. Albumi ja kappaleen ”Mountain Song” musiikkivideo kiellettiin laajasti. Albumin kannessa on yhtyeen laulaja Perry Farrellin tekemä veistos siamilaisista kaksosista keinutuolissa, joiden päät ovat tulessa. Farrell käytti kuvan mallina tyttöystäväänsä Casey Niccolia.
Albumilta julkaistiin neljä singleä: ”Mountain Song”, ”Had a Dad”, ”Jane Says” ja ”Standing in the Shower... Thinking”. Ainoa single, joka pääsi jollekin listalle oli ”Jane Says”, joka oli kuudes Alternative Songs -listalla.
Musiikkityyli.
Albumi on yhtyeelle tyypillisen musiikkityylin, vaihtoehtorockin, heavy metalin ja hard rockin sekoitusta. Albumilta löytyy sekä herkkiä kappaleita (kuten ”Jane Says”), että raskaita kappaleita. Kappaleet, kuten ”Up the Beach”, ”Ocean Size” ja ”Mountain Song” sisältävät paljon vaikutteita yhtyeen innoittajista kuten Led Zeppelinistä ja The Curesta.
Teksteissään albumin kappaleet käsittelevät yleisesti seksiä, väkivaltaa, rakkautta ja huumeita. Kappale ”Ted, Just Admit It…” kertoo sarjamurhaaja Ted Bundystä.
Julkaisu.
Albumi julkaistiin elokuussa vuonna 1988. Albumilta julkaistiin varsinaisesti vain yksi single kappale ”Mountain Song” ja kolme promo-singleä, kappaleet ”Jane Says”, ”Had a Dad”, ”Standing in the Shower… Thinking”, sekä kappale ”Words and Music”, joka ei löydy albumilta. Vaikka singlejä julkaistiin yhteensä viisi albumi ei päässyt radiosoittoon. ”Jane Says” oli ainoa single, joka pääsi listoille.
Itse albumi pääsi Billboard 200 -listalle, ollen sillä sijalla 108. Yhtye sai albumista Grammy-ehdokkuuden "parhaasta hard rock/heavy metal esityksestä". Albumi alkoi saamaan enemmän huomiota, kun yhtyeen toinen albumi "Ritual de lo Habitual" julkaistiin vuonna 1990. Samana vuonna "Nothing’s Shocking" albumi myi kultaa Yhdysvalloissa, ja platina-rajan se saavutti vuonna 1998. Lisäksi albumi myi hopeaa Isossa-Britanniassa. "Rolling Stone" -lehti listasi albumi 309:nneksi ”500 kaikkien aikojen parasta albumia” -listalla.
Saleisha Stowers

Saleisha Stowers (s. 10. tammikuuta 1986 Pasadena, Kalifornia) on yhdysvaltalainen malli ja "Huippumalli haussa" -tosi-tv-ohjelman yhdeksännen kauden voittaja.
Huippumalli haussa -ohjelman jälkeen Stowers on näytellyt televisiossa. Hän on näytellyt ainakin televisiosarjoissa All My Children (roolihahmona Cassandra Foster) ja Days of Our Lives (Lani Price).
Omar Benson Miller

Omar Benson Miller (s. 1978) yhdysvaltalainen näyttelijä. Hän on näytellyt muun muassa elokuvissa "8 Mile" (2002) ja (2005) sekä televisiosarjassa "C.S.I. Miami".
Lasten anime ja manga

Lasten anime ja manga (”kodomomuke”, ), usein länsimaissa yksinkertaisesti ”kodomo” () japanin kielen lasta tarkoittavan sanan mukaan, on tarkoitettu erityisesti ala-asteikäisille lapsille ja sisältää aiheita ja kuvastoa, joita pidetään heille sopivina. Tarinat ovat usein yksinkertaisia ja painottavat perheen ja ystävien merkitystä.
Lapsille suunnattuja japanilaisia sarjakuvalehtiä ovat esimerkiksi erityisesti pojille tarkoitettu "KoroKoro Comic" ja "Comic Bonbon". Lapsille suunnatusta mangasta tuotetaan usein myös animea ja erilaisia oheistuotteita. Suosituimpiin lasten manga- ja animesarjoihin kuuluu esimerkiksi "Doraemon", jonka julkaisu aloitettiin jo vuonna 1969.
Lasten anime ja manga jakaantuu kolmeen ryhmään seuraavasti:
WTA Finals

WTA Tour Championships on kauden loppupuolella järjestettävä tennisturnaus, jossa pelaa naisten WTA-kiertueen parhaiten sijoitetut pelaajat. Ajankohta, kaupunki ja pelaajien määrä on vaihdellut ensimmäisen järjestyskerran, 1972 jälkeen. Vuodesta 2003 alkaen turnauksen kaksinpeliin on osallistunut kahdeksan pelaajaa, jotka on jaettu kahteen lohkoon. Nelinpelissä on mukana kahdeksan paria.
WTA Tour Championshipsiä on yleisesti pidetty kauden viidenneksi tärkeimpänä turnauksena naisten kiertueella heti neljän Grand Slam -turnauksen jälkeen. Turnauksessa jaetaan myös eniten rahaa ja ranking-pisteitä Grand Slam -turnausten jälkeen.
Menestynein pelaaja turnauksessa on ollut Martina Navrátilová, joka voitti kaksinpelin kahdeksan kertaa ja nelinpelin 11 kertaa.
Living in the Past (kappale)

Living in the Past on brittiläisen Jethro Tull -yhtyeen vuonna 1969 julkaistu kappale ja single. Se nousi Britanniassa listan sijalle 3 ja Yhdysvalloissa sijalle 11, tosin vasta vuonna 1973, jolloin single julkaistiin uudestaan "Living in the Past" -kokoelman yhteydessä. ”Living in the Past” on listasijoituksilla mitattuna Jethro Tullin suurin hitti sekä Britanniassa että Yhdysvalloissa.
Kappaleessa on 5/4-tahtilaji. Sanoituksessa kertojaminä toivoo elävänsä menneisyydessä; ajassa ennen sotaa. Vuonna 1984 kappaleen kirjoittaja, solisti Ian Anderson kertoi aina inhonneensa kappaletta ja kavahtaneensa, kun kappaleesta muodostui suuri hitti.
Kappaleet.
A-puoli
B-puoli
Ajatuksia jälleensyntymisestä

Ajatuksia jälleensyntymisestä on Jari Pietiläisen toimittama, jälleensyntymistä käsittelevä artikkelikokoelma, joka ilmestyi Kariston julkaisemana vuonna 1994. Teos sisältää 16 artikkelia.
Vastaanotto.
Skeptikko Kalevi Kuitunen arvosteli kirjan "Helsingin Sanomissa". Hänen mukaansa jälleensyntymisopin kasvanut suosio kulttuurissa on kuoleman kieltämisen ja välttelyn ilmenemismuoto. Teoksessa jälleensyntymisen ajatusta arvostellaan vain uskontojen opinkappaleiden kannalta.
Lapinkynsimö

Lapinkynsimö ("Draba lactea", myös "D. wahlenbergii") on pohjoisen pallonpuoliskon arktisten alueiden pienikokoinen ristikukkainen kasvi. Suomessa lapinkynsimö on harvinainen ja luokiteltu erittäin uhanalaiseksi lajiksi.
Ulkonäkö ja koko.
Löyhästi mätästävä, monivuotinen lapinkynsimö kasvaa 5–10 cm korkeaksi. Ohut, haaraton varsi on kalju, vihreä ja tavallisesti lehdetön. Ruusukelehdet ovat noin senttimetrin pituisia, suipohkoja ja ehytlaitaisia. Lehdissä on hapsikarvojen lisäksi tähti- ja hankakarvoja. Hyvin pienet kukat ovat valkoisia ja sijaitsevat varren latvassa. Lapinkynsimö kukkii Suomessa kesä-heinäkuussa. Siemenet kypsyvät suikeissa, kaljuissa ja 5–7 cm pitkissä liduissa.
Lapinkynsimö muistuttaa läheisesti tunturikynsimöä ("D. fladnizensis"). Suomessa lajista tunnetaan risteymiä kalliokynsimön ("D. norvegica") ja lumikynsimön ("D. nivalis") kanssa.
Levinneisyys.
Lapinkynsimö on pohjoisen tundran ja vuoristojen kasvilaji. Sitä tavataan Pohjois-Norjan, -Ruotsin ja -Suomen korkeimmilta tunturialueilta, Pohjois-Venäjän ja -Siperian tundravyöhykkeeltä, Alaskasta, Kalliovuorilta ja Pohjois-Kanadan arktiselta vyöhykkeeltä. Lajia tavataan yleisesti myös Grönlannissa ja Huippuvuorilla. Suomessa lapinkynsimöä on tavattu ainoastaan Enontekiöllä Kilpisjärven alueella viideltä suurtunturilta. Useat lajista tehdyt havainnot ovat kuitenkin varsin vanhoja. Suomessa laji löydettiin ensimmäisen kerran vuonna 1910.
Elinympäristö.
Lapinkynsimö on kalkinsuosija. Suomessa se viihtyy tunturien ajoittain kosteilla kalliopengermillä ja lumenviipymäpaikkojen liepeillä ala- ja keskipaljakalla korkeimmillaan 1000 metrin korkeudella.
Sekopää

Sekopää on rap-artisti Asteen kappale hänen neljänneltä studioalbumiltaan, "Sirkus palaa". Kappale julkaistiin singlenä 21. helmikuuta 2011. Kappaleella vierailee laulaja Pete Parkkonen. Single sisältää myös MGI:n ja Lennon tekemän remixin artistin "Nuorallatanssija" -albumin "Paris Hilton" -kappaleesta.
"Sekopää" nousi kuudeksi viikoksi latauslistalle, jossa sen paras sijoitus oli 22. sija.
Moe

Moe (萌え) on anime- ja otaku-alakulttuureissa käytetty sana, jolla viitataan söpöihin tyttöihin.
Tamaki Saitōn mukaan termi tulee japanin sanasta ”orastava” (eli kasvuvaiheessa oleva) ja viittaa siihen, että moe-termiä käytetään vain nuoriin, ei-aikuisiin hahmoihin.
Eusebio Cáceres

Eusebio Cáceres López (s. 10. syyskuuta 1991 Onil) on espanjalainen pituushyppääjä ja pikajuoksija.
Cáceres kilpaili alle 18-vuotiaiden MM-kilpailuissa Ostravassa 2007 kahdeksanottelussa. Hän johti kilpailua ensimmäisestä lajista lähtien, mutta putosi viimeisessä lajissa 1 000 metrin juoksussa kuudenneksi. Alle 20-vuotiaiden MM-kisoissa hän sijoittui pituushypyssä kolmanneksi vuonna 2008 tuloksella 759 cm ja toiseksi vuonna 2010 tuloksella 790 cm. Barcelonan EM-kisoissa 2010 hän oli finaalin kahdeksas tuloksella 793 cm hypättyään karsinnassa ennätyksensä 827 cm, joka oli myös alle 20-vuotiaiden Euroopan ennätys. Hän karsiutui vuonna 2011 sekä Pariisin sisäratojen EM-kisoissa että Daegun MM-kisoissa. Hän karsiutui myös Istanbulin sisäratojen MM-kilpailuissa 2012. Helsingin EM-kilpailuissa hän oli viides tuloksella 806 cm. Lontoon olympialaisissa hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti pituushypyssä kultaa ennätyksellään 837 cm ja lisäksi hän juoksi Espanjan 4 × 100 metrin viestijoukkueessa, joka sijoittui kolmanneksi. Moskovan MM-kilpailuissa hän sijoittui neljänneksi tuloksella 826 cm. Zürichin EM-kilpailuissa 2014 hän sijoittui neljänneksi tuloksella 811 cm. Amsterdamin EM-kilpailuissa 2016 hän jäi loppukilpailussa ilman tulosta. Hän karsiutui 2017 loppukilpailusta sekä Belgradin sisäratojen EM-kilpailuissa että Lontoon MM-kilpailuissa. Hän sijoittui kahdeksanneksi Birminghamin MM-hallikilpailuissa 2018 ja neljänneksi Glasgow'n sisäratojen EM-kilpailuissa 2019. Dohan MM-kilpailuissa 2019 hän sijoittui seitsemänneksi ja vuodelle 2021 siirretyissä Tokion olympialaisissa neljänneksi. Eugenen MM-kilpailuissa 2022 hän oli kahdeksas. Saman vuoden Münchenin EM-kilpailuissa hän sijoittui neljänneksi.
Cáceresin sisäratojen ennätys on 816 cm, jonka hän hyppäsi Karlsruhessa 31. tammikuuta 2015. Maaliskuussa 2010 Cáceres otteli sisäradoilla seitsenottelussa nuorten välineillä tuloksen 5984 pistettä. Tulos oli alle 20-vuotiaiden sarjan ensimmäinen virallinen sisäratojen maailmanennätys.
Tayronan kansallispuisto

Tayronan kansallispuisto on kansallispuisto Kolumbiassa. Se ulottuu merenrannalta noin tuhannen metrin korkeuteen. Hiekkarannoilta lähtee kiemurtelevien polkujen verkko, jotka ovat alueella edelleen asuvien intiaanien tekemiä.
Puistossa tavataan tiikerikissoja, apinoita ja kolmesataa lintulajia. Meressä elää satoja erilaisia kaloja, koralleja ja selkärangattomia.
Puisto ja sen lähialueet olivat vuosien ajan FARCin ja puolisotilaallisten joukkojen taistelutantereena. Nyttemmin alue on rauhoittunut.
Luis Felipe Méliz

Luis Felipe Méliz Linares (s. 11. elokuuta 1979 Santa Clara, Kuuba) on Espanjan kansalaisuuden 28. joulukuuta 2007 saanut pituushyppääjä.
Méliz sijoittui kolmanneksi alle 20-vuotiaiden MM-kisoissa 1998 tuloksella 791 cm. Sevillan MM-kisoissa 1999 hän karsiutui, mutta Sydneyn olympialaisissa 2000 hän oli seitsemäs tuloksella 808 cm. Seuraavana vuonna hän oli yhdeksäs Lissabonin sisäratojen MM-kisoissa tuloksella 769 cm, mutta karsiutui Edmontonin MM-kisoissa. Vuonna 2003 hän oli neljäs Birminghamin sisäratojen MM-kisoissa tuloksella 801 cm ja yhdestoista Pariisin MM-kisoissa tuloksella 773 cm. Seuraavana vuonna hän karsiutui Budapestin sisäratojen MM-kisoissa.
Méliz oli toistamiseen seitsemäs olympialaisissa hypättyään Pekingissä 2008 tuloksen 807 cm. Seuraavana vuonna hän karsiutui Berliinin MM-kisoissa, mutta Barcelonan EM-kisoissa 2010 hän oli yhdestoista tuloksella 790 cm. Samalla tuloksella hän oli kuudes Pariisin sisäratojen EM-kisoissa 2011, mutta karsiutui myöhemmin samana vuonna Daegun MM-kisoissa. Istanbulin sisäratojen MM-kilpailuissa 2012 hän sijoittui kahdeksanneksi tuloksella 750 cm ja myöhemmin samana vuonna Helsingin EM-kilpailuissa hän sijoittui toiseksi tuloksella 821 cm.
Mélizin ennätys on 843 cm, jonka hän hyppäsi Jenassa 3. kesäkuuta 2000. Sisäradoilla hän on hypännyt 821 cm Madridissa 16. helmikuuta 2000.